ام الخیر بنت حریش بارقی

ام الخیر بنت حریش بن سراقہ بارقیہ، پیغمبر اسلام محمد  کی زیارت کا شرف حاصل رہا ہے، صحابیہ ہیں۔ جناب علی بن ابی طالب کے اصحاب اور گروہ میں سے تھیں، فصاحت و بلاغت میں مشہور خطیبہ تھیں، اسی طرح نہایت جری اور شہسوار خاتون تھیں۔ جنگ صفین کے موقع پر اپنی قوم بنو بارق کے ساتھ جناب علی بن ابی طالب کی صف میں تھیں۔ شام کی رہنے والی تھیں، وہیں سوریا کے علاقہ میں ان کا گاؤں انھیں کے نام سے منسوب ام الخیر بارقیہ ہے۔

جنگ صفین میں وہ اونٹ پر بیٹھ کر اپنے خاص خطیبانہ آسکوں میں علی بن ابی طالب کے گروہ کو معاویہ بن ابو سفیان کے گروہ کے خلاف جوش پیدا کر رہی تھیں۔ چنانچہ اسی لیے جب معاویہ بن ابو سفیان حکمراں بنے اور زمام اقتدار اپنے ہاتھوں میں لیا تو کوفہ کے گورنر کو ان کے پاس انتقام کے لیے بھیجا، معاویہ اور ام الخیر کے درمیان انتہائی بلیغانہ مباحثہ ہوا، ان کی بلاغت سے جناب معاویہ بھی حیران ہو گئے۔

نسب و خاندان 
ام الخیر بنت حریش بن سراقہ بن مرداس بن حارثہ بن عوف بن عمرو بن سعد بن ثعلبہ بن کنانہ بن بارق بن عدی بن حارثہ بن عمرو مزیقیاء بن عامر ماء السماء بن حارثہ غطریف بن امرء القیس بن ثعلبہ بن مازن بن ازد بن سبا بن یشجب بن یعرب بن قحطان۔

قبیلہ ازد کے بنو بارق سے تعلق تھا، جو عہد جاہلیت اور عہد اسلام کا ایک معزز اور مشہور قبیلہ اور خاندان تصور کیا جاتا تھا، ان کا خاندان یمن میں رہتا تھا وہیں ان کی پرورش ہوئی۔ اپنے دادا سراقہ بن مرداس سے شعر وادب اور بلاغت سیکھا، جو مشہور اور بہترین شاعر تھے۔ بعد میں ام الخیر پوری قوم کے ساتھ  عراق ہجرت کر گئیں اور وہیں کوفہ میں سکونت پزیر ہوئے۔

صفین میں کردار 
ام الخیر، جنگ صفین میں جناب علی بن ابی طالب کی جماعت میں تھیں، وہ ان کی پرجوش حامی تھیں، ہمیشہ ان کی نصرت کے لیے تیار رہتی تھیں۔ جنگ میں وہ اونٹنی پر سوار ہاتھ میں کوڑا لیکر فوج کا چکر لگا رہی تھیں اور انصار و مہاجرین کو صبر، استقامت اور جہاد پر ابھار رہی تھیں۔

معاویہ کے وفود سے ملاقات و مباحثہ 
ابن طیفور نے شعبی کی سند سے روایت کیا ہے کہ: معاویہ بن ابو سفیان نے کوفہ کے گورنر کو لکھا: "ام الخیر بنت حریش بن سراقہ بارقی کے پاس وفد کی شکل میں جا کر اچھے انجام کی خبر دو، میں جانتا ہوں کہ تمھارا انجام بھلائی کا بھلائی سے اور برائی کا برائی سے ہوگا"۔ اس کے بعد تفصیلی مباحثہ مذکور ہے۔

حوالہ جات 

کوفی شخصیات
سال پیدائش نامعلوم
ساتویں صدی کے مسلمان
نو مسلمین
بنو بارق
شیعہ کے محبوب صحابہ
ساتویں صدی کی عرب شخصیات